কবি সুকান্ত ভট্টাচার্যের লেখা "রানার" কবিতার অন্তিম স্তবকটি নিচে উদ্ধৃত করা হল। এই অংশটি ব্যাখ্যা কর। 

রানার ! গ্রামের রানার !
সময় হয়েছে নতুন খবর আনার;
শপথের চিঠি নিয়ে চলো আজ
ভীরুতা পিছনে ফেলে—
পৌঁছে দাও এ নতুন খবর,
অগ্রগতির ‘মেলে’,
দেখা দেবে বুঝি প্রভাত এখুনি—
নেই, দেরি নেই আর,
ছুটে চলো, ছুটে চলো আরো বেগে
দুর্দম, হে রানার॥
রানার গ্রামের একজন সাধারণ শ্রমজীবী মানুষ। দুঃখ-কষ্ট-দারিদ্রের সাথে প্রতিদিন লড়াই করে সে ছুটে চলে, বস্তাবোঝাই চিঠিপত্র নিয়ে সে ছুটে যায় শহরে, গন্তব্যে। সে সংবাদবাহক—তার পরিশ্রমের ফলেই নতুন খবর দূরদূরান্তে পৌঁছে যায়। কিন্তু এ সংবাদ কেবল আক্ষরিক অর্থে সংবাদ নয়। চিঠির খামে বন্ধ করা, কালির অক্ষরে লেখা, বস্তায় ভর্তি করা এ যেন দেশ, জাতি ও সমাজের অগ্রগতির সমাজ। সেই অর্থে রানার হল অগ্রগতির মেল বা যান। আর রানারের চিঠি পৌঁছে দেয়া যেন সেই অগ্রগতির বাহনকে নিত্য চালিয়ে নিয়ে চলার শপথ।

অপরদিকে রানারের শহরে পৌঁছানও গভীর অর্থ বহন করে। এ শুধু তার গন্তব্যে পৌঁছানো নয়, এ এক নতুন দিনের দিকে, নতুন যুগের দিকে ছুটে চলা। সেইদিন—যেদিন পরিশ্রমী শ্রমজীবী মানুষদের অবস্থার পরিবর্তন হবে, অগ্রগতি হবে—দূরে নয়, তাই রানারকে আরো জোরে ছুটে যেতে হবে, এগিয়ে যেতে হবে প্রতিশ্রুত, সাম্যের নবপ্রভাতের দিকে।